Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: 170/1992. (XII. 22.) Korm. rendelet 3. §-a alapján a köztisztviselők és közalkalmazottak jutalmazásának részletes
Paragraph Index: 1663

4. § A Vhr. 1. számú mellékletének a) pontja helyébe a következő rendelkezés lép: (az illetménykiegészítésre jogosító beosztásokról) „a) A beosztási illetmény 50%-ának megfelelő összegű illetménykiegészítésre jogosultak a Honvédelmi Minisztérium (ideértve a HM Központi Pénzügyi és Számviteli Hivatalt, a HM Költségvetési Ellenőrzési Hivatalt, a Kormányzati Frekvenciagazdálkodási Hivatalt, a HM Beszerzési és Biztonsági Beruházási Hivatalt, a HM Védelmi Hivatalt, a HM Fegyverzet-ellenőrzési Hivatalt, a HM Munkavédelmi és Munkaügyi Ellenőrzési Hivatalt, valamint a HM Katonai Légügyi Hivatalt is) felsőfokú végzettségű hivatásos állományú tagjai.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes